ONTWORTEL: April 2012
Sydney, hier kom ons - alweer!
Ons vlieg later vandag vir 'n kort vakansie na Sydney! Ek is so opgewonde!
Ons vat hierdie keer al 4 die kinders saam. Hulle moet hul entry stamp kry voor Mei en hierdie kort April skool vakansie is basies die enigste tyd wat ons dit kan doen.
Soos vroëer genoem, is ons op dieselfde vlug as 'n vriendin van my wat na Perth immigreer. Dit is vir my baie spesiaal om hierdie geleentheid saam met hulle te beleef. Ons vlieg via Perth na Sydney en het 'n 10 ure stopover op Perth. As alles volgens plann verloop, sal ons 'n bietjie in Kings Park gaan stap en dalk na 'n strand gaan. Ons het ongelukkig nie baie tyd om baie daar te doen nie, maar ons probeer nou die beste van 'n "moeilike saak" te maak.
In Sydney het ek vir ons 'n behoorlike besige skedule uitgewerk. Ons gaan vir die kinders 'n paar huise wys, sodat hulle 'n idee het oor hoe die huise daar lyk. Ons het 'n kort skool toer gereel vir Megan om te sien na watter skool sy sal gaan. Ons gaan ook 'n dag by die Powerhouse Meuseum spandeer en na Harry Potter se uitstalling kyk (hierdie is die oorspronklike items wat hulle in die flieks gebruik het!). As die weer goed is, dan doen ons die Bondi - Coogee Walk. Verder sal ons die gewone Sydney Opra House, Sydney Harbour Bridge, the Rocks en Darling Harbour erens inpas.
Dit is my jongste se verjaarsdag Saterdag die 7de so ons beplan 'n lekker verassing vir haar - afhangend van die weer. Ek sal julle alles later daarvan vertel. Dit is ook ons Sydney familie se dogtertjie se verjaarsdag die 8ste, so ons sal ook lekker tyd saam met hulle spandeer die haar verjaarsdag.
Nou ja, ons is net 7 aande in Sydney en daar is vriende by wie ons wil kuier, baie om te sien, baie om te doen en ons tyd is min. Ons sal maar moet kom rus as ons terug is!
Ek sal julle op hoogte hou van ons vakansie en 'n paar fototjies opsit sodra ek tyd het.